Okresná prokuratúra Prievidza 
M. Mišíka 22, 971 34 Prievidza 1

Sp. zn. : 1 Pv 240/13/3307	Prievidza, 29.7.2013
EEČ : 2-27-109-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Prievidza
Podľa § 215 odsek 1 písmeno b Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
hoci mu zo Zákona o rodine vyplýva povinnosť starať sa o výživu svojich detí a rozsudkom Okresného súdu Prievidza č. 10P/61/2011-26 zo dňa 3.4.2012, ktorý nadobudol právoplatnosť dňa 23.4.2012, bol s účinnosťou od 1.4.2012 zaviazaný  prispievať na výživu svojich dcér, mal. XXXXX, nar. XXXXX, sumou 150,-€ a mal. XXXXX, nar. XXXXX, sumou 100,-€ mesačne vopred najneskôr do 25-teho dňa v mesiaci k rukám matky XXXXX, nar. XXXXX, trvale bytom XXXXX, XXXXX, okres Prievidza,  túto povinnosť si v Prievidzi ako aj všade tam, kde sa zdržiaval a v bydlisku oprávnených v období od 1.4.2012 doposiaľ, úmyselne neplnil tým, že dňa 12.2.2013 zrušil živnosť a zaevidoval sa ako uchádzač o zamestnanie na Úrade práce, sociálnych vecí a rodiny, odkiaľ bol dňa 14.4.2013 vyradený pre nespoluprácu, pričom finančné prostriedky, ktorými disponoval, neuvážene investoval cez finančné trhy a do dnešného dňa mal XXXXX zaplatiť celkovo na výživnom na obe deti sumu vo výške 4000,- €,

lebo nie je tento skutok trestným činom a nie je dôvod na postúpenie veci

Odôvodnenie:
Poverený príslušník Okresného riaditeľstva PZ Prievidza, Obvodného oddelenia PZ Prievidza, uznesením č. ORP-177/PD-PD-2013 zo dňa 8.3.2013 začal trestné stíhanie a dňa 25.6.2013 podľa § 206 ods. 1 Tr. poriadku vzniesol obvinenie XXXXX pre prečin zanedbania povinnej výživy podľa § 207 ods. 1 Tr. zákona na tom skutkovom základe, že hoci mu zo Zákona o rodine vyplýva povinnosť starať sa o výživu svojich detí a rozsudkom Okresného súdu Prievidza č. 10P/61/2011-26 zo dňa 3.4.2012, ktorý nadobudol právoplatnosť dňa 23.4.2012, bol s účinnosťou od 1.4.2012 zaviazaný  prispievať na výživu svojich dcér, mal. XXXXX, nar. XXXXX, sumou 150,-€ a mal. XXXXX, nar. XXXXX, sumou 100,-€ mesačne vopred najneskôr do 25-teho dňa v mesiaci k rukám matky XXXXX, nar. XXXXX, trvale bytom XXXXX, XXXXX, okres Prievidza,  túto povinnosť si v Prievidzi ako aj všade tam, kde sa zdržiaval a v bydlisku oprávnených v období od 1.4.2012 do 25.6.2013, úmyselne neplnil tým, že dňa 12.2.2013 zrušil živnosť a zaevidoval sa ako uchádzač o zamestnanie na Úrade práce, sociálnych vecí a rodiny, odkiaľ bol dňa 14.4.2013 vyradený pre nespoluprácu, pričom finančné prostriedky, ktorými disponoval, neuvážene investoval cez finančné trhy a do 25.6.2013 zostal oprávnenej XXXXX dlhovať celkovo 2500,-€, s výnimkou uhradených súm vo výške 1250,-€.

Po skončení skráteného vyšetrovania doručil poverený príslušník PZ tunajšej  prokuratúre vyšetrovací spis s návrhom na zastavenie trestného stíhania. 	
					
Z vyšetrovacieho spisu vyplýva, že návrh policajta  je dôvodný, pretože vo veci prichádza do úvahy zastavenie trestného stíhania podľa § 215 ods. 1 písm. b/ Trestného zákona z dôvodu, že skutok nie je trestným činom a nie je dôvod na postúpenie veci. 

Podľa § 207 ods. 1 Tr. zákona sa prečinu zanedbania povinnej výživy dopustí ten, kto najmenej tri mesiace v období dvoch rokov neplní, čo aj z nedbanlivosti, zákonnú povinnosť vyživovať alebo zaopatrovať iného. 

Podľa § 215 ods. 1 písm. b/ Trestného zákona prokurátor zastaví trestné stíhanie, ak nie je skutok trestným činom a nie je dôvod na postúpenie veci.

Z vyšetrovacieho spisu, konkrétne zo zápisnice o výsluchu poškodenej XXXXX a správy od príslušného súdneho exekútora vyplýva, že obvinený XXXXX si svoj dlh na výživnom uhradil dňa 4.7.2013, kedy na exekútorskom úrade XXXXX vyplatil sumu vo výške 5212,76,-€, z čoho bolo dňa 8.7.2013 oprávnenej XXXXX vyplatené zameškané výživné vo výške 3250,-€. Okrem uvedenej sumy obvinený XXXXX v priebehu roka 2012 postupne platil oprávnenej výživné vo výške 250,-€, celkovo 5 krát, čo predstavuje sumu vo výške 1250,-€. Z uvedeného vyplýva, že obvinený svoj dlh na výživnom splácal buď sám dobrovoľne alebo prostredníctvom súdneho exekútora na základe vydaného exekučného príkazu. Zároveň zo zápisnice o výsluchu poškodenej vyplýva, že trestný čin obvineného nemal trvalo nepriaznivé následky.

Obvinený XXXXX do dnešného dňa uhradil poškodenej prostredníctvom súdneho exekútora celkovo sumu vo výške 3250,-€ a dobrovoľne poškodenej zaslal na výživnom sumu vo výške 1250,-€, z čoho vyplýva, že vyživovaciu povinnosť má k dnešnému dňu splnenú v plnej výške vrátane mesiaca júl 2013. Dlh obvineného na výživnom teda nedosahuje sumu dlžného výživného za obdobie troch mesiacov v priebehu dvoch rokov, teda nie sú naplnené znaky skutkovej podstaty prečinu podľa § 207 ods. 1 Trestného zákona.

Keďže sú splnené všetky podmienky pre zastavenie trestného stíhania v zmysle § 215 ods. 1 písm. b/  Tr. poriadku,  rozhodla som tak, ako je uvedené vo výrokovej časti uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Nadežda Sumilasová
prokurátorka